62021CO0087_INF
Unionin tuomioistuimen määräys (kuudes jaosto) 14.10.2021 – NSV ja NM
(asia C-87/21) (
1
)
(Ennakkoratkaisupyyntö – Unionin tuomioistuimen työjärjestyksen 99 artikla – Kuluttajansuoja – Direktiivi 93/13/ETY – Kuluttajasopimusten kohtuuttomat ehdot – Soveltamisala – 1 artiklan 2 kohta – Pakottavia lakeja tai asetuksia heijastavat sopimusehdot – Ulkomaan valuutan määräiset luottosopimukset – Valuuttakurssiriskiä koskevat sopimusehdot, joissa toistetaan kansallisen oikeuden dispositiivinen säännös – Luotonantajana olevalle pankille kuuluvan tiedonantovelvollisuuden väitetty laiminlyönti – Vilpitöntä mieltä koskeva edellytys – Kansallinen tuomioistuin tutkii asian ensisijaisesti direktiivin 93/13 1 artiklan 2 kohdan kannalta)
1.
Kuluttajansuoja – Kuluttajasopimusten kohtuuttomat ehdot – Direktiivi 93/13 – Soveltamisala – Lain tai asetuksen pakottavia säännöksiä heijastavien sopimusehtojen jääminen soveltamisalan ulkopuolelle – Kansallisen tuomioistuimen tutkintavelvollisuus
(Neuvoston direktiivin 93/13 1 artiklan 2 kohta)
(ks. 24–27 ja 31 kohta)
2.
Kuluttajansuoja – Kuluttajasopimusten kohtuuttomat ehdot – Direktiivi 93/13 – Soveltamisala – Lain tai asetuksen pakottavia säännöksiä heijastavien sopimusehtojen jääminen soveltamisalan ulkopuolelle – Valuuttakurssiriskiä koskeva sopimusehto, josta ei ole erikseen neuvoteltu ja joka heijastaa kansallisen oikeuden dispositiivista säännöstä – Säännös, jotka sovelletaan silloin, kun sopimuspuolten välillä ei ole muuta järjestelyä – Direktiiviä ei voida soveltaa – Vaikutus
(Neuvoston direktiivin 93/13 1 artiklan 2 kohta)
(ks. 29, 33 ja 42 kohta sekä tuomiolauselma)
3.
Kuluttajansuoja – Kuluttajasopimusten kohtuuttomat ehdot – Direktiivi 93/13 – Soveltamisala – Lain tai asetuksen pakottavia säännöksiä heijastavien sopimusehtojen jääminen soveltamisalan ulkopuolelle – Kansallisen tuomioistuimen velvollisuus tutkia ensisijaisesti soveltamisalan ulkopuolelle jäämisen vaikutus eikä poikkeamista tällaisten ehtojen kohtuuttomuuden arvioimisesta
(Neuvoston direktiivin 93/13 1 artiklan 2 kohta sekä 3, 4 ja 5 artikla)
(ks. 38–41 kohta)
Ratkaisu
Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 1 artiklan 2 kohtaa on tulkittava siten, että kuluttajan ja elinkeinonharjoittajan väliseen valuuttamääräiseen luottosopimukseen sisällytetty ehto, joka ilmentää kansallisen oikeuden dispositiivista säännöstä, ei kuulu kyseisen direktiivin soveltamisalaan, vaikka
–
kansallinen lainsäätäjä ei ole tarkastellut mainittua kansallisen oikeuden säännöstä kuluttajan ja elinkeinonharjoittajan etujen tasapainottamisen kannalta kuluttajien kanssa tehtyjen pankkilainasopimusten erityisessä asiayhteydessä
–
elinkeinonharjoittaja on sisällyttänyt kyseisen ehdon sopimukseen noudattamatta tietojenanto- ja avoimuusvelvoitettaan
–
on olemassa viitteitä siitä, että asianomainen elinkeinonharjoittaja on sisällyttänyt kyseisen ehdon sopimukseen vilpillisessä mielessä, koska elinkeinonharjoittaja ei voi olla tietämättä, että ehdon soveltaminen saattaa luoda kuluttajan vahingoksi huomattavan epätasapainon mainitun sopimuksen osapuolten oikeuksien ja velvollisuuksien välille.
(
1
)	EUVL C 206, 31.5.2021.